hu id hu es hu hu hu hu hu hu hu hu hu en hu hu hu en en hu en hu en hu en hu en en ja en ja hu en hu en en en en en hu en hu en hu ar hu ar en pt en pt hu zh hu zh en id en id en en en en hu hu hu hu hu hu hu hu hu hu hu hu hu hu hu hu hu hu hu hu en hu
Buszos utasainknak - Travelex.si | A legjobb síutak Franciaországba - síelőktől síelőknek
Les Orres - 100km Isola - 120km La Rosiére - 152km Les 2 Alpes - 225km Briancon Serre-Chevalier - 250km Alpe d Huez - 250km Grand Massif - 265km Tignes - 300km Les Sybelles - 310km Mont Blanc - 445km 3 Völgy - 600km
Foglalás - Befizetés Buszos utasainknak Sí, snowboard oktatás Sí, snowboard bérlés Biztosítás
Programjaink Rövidfilmek sítúráinkról Free ride A fekete pályák ördögeinek! Party a hegyen Éttermi ajánló a síterepeken Pöti Franszia kiejtéstan Tomorrowland Winter
Rólunk Programjaink A Francia Alpok
Avanda és Romcar Travel, a legmegbízhatóbb buszos cégek
Évek óta velük kanyargunk a szerpentineken
Íme a legfontosabb tudnivalók buszos utasaink számára:
Kényelmes péntek esti indulási időpontjainknak köszönhetően aznapra nem kell szabadságot kivennetek, és a síterepre sem fogtok túl korán megérkezni, hogy órákat kelljen várni a szállás elfoglalásáig. Megérkezéskor szervezőink már síbérlettel várnak Titeket, az apartmanátvételt előkészítve számotokra, így a máshol kötelező, érkezés utáni szervezetlen idegtépő totojázásból nálunk kimaradhattok a hosszú buszút végén! De nézzük a részleteket:
Indulás:  Péntek este 20-23 óra között a budapesti Népligetből
Felszállási helyek még:  Székesfehérvár, Siófok, Nagykanizsa
Menetidő:  16-20 óra sítereptől függően
Útvonal:  Budapest - Szlovénia - Olaszország - Franciaország
Érkezés a síterepre:  Másnap, szombaton 15-18 óra között
Hazaindulás a síterepről:  Következő szombaton reggel 9-11 óra között
Érkezés Budapestre:  Vasárnap kora reggel 4-7 óra között
A megengedett maximum csomagmennyiség fejenként 1 db utazótáska (max 23kg), 1 pár síléc vagy snowboard, 1 pár sícipő vagy snowboardcipő, 1 bukósisak, illetve a buszokra 1 db hátitáska vihető fel. Extra csomagot csak plusz ülés foglalása esetén lehet hozni (lásd következő pont).
A síléc/snowboard/sícipő táskákba a sportfelszerelésen kívül egyéb dolgokat nem szabad bepakolni. Rekesz/karton ital/étel illetve hűtőtáska szállítása nem lehetséges. Az utastérbe felvitt kézipoggyász mérete nem akadályozhatja az utazást (a folyosóra nem tehető ki).
Ülésrend - plusz ülés foglalása
Az indulás napján emailben kaptok értesítést a buszotok rendszámáról, melynek ablakában a kötelező érvényű ülésrend (társaságok együtt) lesz kihelyezve. Konkrét ülést 18€ áron választhattok (például az első sorban, vagy a hátsó ajtó mögött...) Plusz ülést - hogy dupla ülésen ülhessetek egyedül - 100€ áron vásárolhattok. Ezeket mind a hátralék befizetésekor kell intézni.
A geológiai folyamatok nem fogják a francia Alpokat közelebb tolni, de mióta nincs határellenőrzés és végig autópályán haladunk jelentősen lerövidült a menetidő a francia síterepekre. A buszok is kényelmesebbek lettek, ergonómikusabb és puhább ülésekkel, nagyobb csomagtérrel, lábtérrel. 57 fős buszainkon síboxot, emeletes buszainkon utánfutót találtok a csomagjaitok részére. Téli flottánk gerincét két cég adja, Ők a legmegbízhatóbbak hegyi körülmények között:
Etáékkal a kezdetektől fogva együtt dolgozunk. 10 év alatt 2 buszos, kisebb cégből mára az ország egyik legnagyobb és legmodernebb flottájával rendelkező vállalkozássá nőtték ki magukat. Rugalmasságuk pontossággal, precíz munkavégzéssel és nem utolsósorban kedvességgel párosul. Jól tudják, hogy egy hosszú buszúton kulcsfontosságú a sofőr utasokhoz való hozzáállása, ezért válogatott emberekkel dolgoznak, a hegyekbe pedig csak a legjobbakat küldik. Mercedes és MAN buszaik szervízháttere kimagasló, sofőrjeiket pedig barátainknak mondhatjuk. Idén először egy gyönyörű hófehér Setra emeletes busszal is szállítanak majd Titeket!
Ez a videó mindent elmond róluk: KATT
Anikóék csapata vitathatatlanul a legtöbb tapasztalattal rendelkezik a téli utaztatás terén. Sofőrjeik minden kanyart ismernek a francia Alpokban, sokan már több mint 25 éve járják a szerpentineket! Flottájuk gerincét kiváló Setra emeletes buszok alkotják, melyek talán a legkényelmesebb buszok a síutakhoz. Járműveik téli felkészítését pedig szabadalmaztathatnák, makulátlan fuvartörténettel rendelkeznek!